TÖÖVÕTULEPINGU NR 3-12/61 ERITINGIMUSED

digiallkirjastamise kuupäev

Tellija	Tallinna Haridusamet
Registrikood	75014289
Esindaja 	ameti juhataja Kaarel Rundu

Töövõtja	Inseneribüroo Telora OÜ
Registrikood	14197510
Esindaja 	juhatuse liige Toomas Sein

Tellija ja töövõtja (edaspidi viidatud ka kui pool või ühiselt kui pooled) on sõlminud töövõtulepingu (edaspidi leping) allolevatel tingimustel.

1.	Lepingu ese ja tasu
1.1.	Lepingu ese on Kolde Lasteaia (Timuti 24, Tallinn) hoone ehitustehnilise auditi teostamine ja vajalike tööde maksumuse (eelarve) koostamine.
1.2.	Tööde loetelu, sisu ja täpsem kirjeldus on esitatud hanke (ostumenetluse) kutse dokumentides, sh tehnilises kirjelduses, mis on lepingu lahutamatu osa. Töö hõlmab järgmisi toiminguid/etappe:
1.2.1.	tehnilise auditi teostamine: vajalikud uuringud, mõõdistused ja kooskõlastused
1.2.2.	auditi tulemuste võrdlemine kehtivate normdokumentidega, aruande koostamine
1.2.3.	vajalike tööde maksumuste määramine, eelarve koostamine.
1.3.	Töö hulka kuulub vajaduse korral töö alustamiseks, tegemiseks, lõpetamiseks ja üleandmiseks vajalike lubade, kooskõlastuste ja nõusolekute hankimine.
1.4.	Töövõtja alustab töö tegemist lepingu allkirjastamisest, töö üleandmise tähtpäev on 2 kuud lepingu allkirjastamisest.
1.5.	Tellija maksab töö kohase tegemise eest tasu summas 24651,20 eurot, mis sisaldab käibemaksu 24 %. Tasu hõlmab kõiki töövõtja poolt töö tegemiseks tehtud kulusid.
2.	 Täiendav vastutus
2.1.	Kui töövõtja ei pea lepingu tingimustele vastava töö tegemisel ja üleandmisel kinni lepingus kokku lepitud tähtpäevast, siis on tellijal õigus nõuda temalt leppetrahvi 250.- eurot lepingu brutotasust iga tähtpäeva ületava kalendripäeva eest. Pooled on kokku leppinud, et leppetrahvi kohaldatakse iga rikkumise kohta eraldi. Leppetrahvi eesmärk on tagada lepingu täitmine.
2.2.	Mitte avaldama kolmandatele isikutele tellijalt lepingu täitmisega seoses saadud mitteavalikku teavet, va. kui avaldamise kohustus tuleneb seadusest. Teave on konfidentsiaalne, kui teavet edastav lepinguosaline viitab selle konfidentsiaalsusele ja seadusest tulenevalt on õigus teabele juurdepääsu piirata. Vastutus konfidentsiaalsuskohustuse täitmata jätmise eest lasub töövõtjal kõigi isikute suhtes, kelle ta on lepingu täitmisele kaasanud.
2.3.	Töövõtja vastutab isikuandmete töötlemise nõuete täitmise ning lepingu täitmise käigus andmesubjektidele tekitatud kahju eest. Töövõtja kohustub lepingu üldtingimuste punkti 10.5 alusel tagastama ja kustutama andmete koopiad 30 kalendripäeva jooksul alates lepingu lõppemisest, kui see on kooskõlas seadusega.
3.	Tööde vastuvõtmine
3.1.	Tööde üleandmiseks ja vastuvõtmiseks koostatakse tööde üleandmise-vastuvõtmise akt. Tööde vastuvõtmine toimub poolte poolt akti allkirjastamisega. Töövõtjal tekib arve esitamise õigus pärast üleandmise-vastuvõtmise akti allkirjastamist mõlema poole poolt.
4.	Vastutus
4.1.	Töövõtja vastutab enda ja oma alltöövõtjate poolt teostatud tööde eest. 
4.2.	Ühe aasta jooksul peale tööde üleandmist on töövõtja kohustatud kõrvaldama töös ilmnenud puudused ja mittevastavused viivitamata, sõltumata puuduse või mittevastavuse põhjusest, selle põhjustanud isikust ning tema süüst. 
4.3.	Kui töövõtja ei kõrvalda esinenud puudusi või mittevastavusi mõistliku aja jooksul, on tellijal õigus kõrvaldada puudused ja mittevastavused ise või tellida see töö kolmandalt isikult. Töövõtja on kohustatud tellijale hüvitama kõik sellega kaasnevad kulud tellija esitatud arve alusel.
5.	Muud tingimused
5.1.	Leping koosneb eritingimustest ja üldtingimustest. Üldtingimused on lepingu lahutamatu osa ning need on kättesaadavad Tallinna veebilehel aadressil https://www.tallinn.ee/Lepingute-uldtingimused. Töövõtja kinnitab eritingimuste allkirjastamisel, et ta on tutvunud ja nõus lepingu üldtingimustega.
5.2.	Tellija loetakse ettepanekutest keeldunuks, kui ta ei ole töövõtja ettepanekuid heaks kiitnud 7 kalendripäeva jooksul nende esitamisest.
6.	Kontaktisikud ja kontaktandmed
6.1.	Tellija
Kontaktisik Indrek Talving /Üldosakond, peaspetsialist/, telefon 6404983, 
e-post: indrek.talving@tallinnlv.ee
Kontaktisiku äraoleku korral täidab tema ülesandeid teda asendav teenistuja.
6.2.	Töövõtja
Kontaktisik Toomas Sein /Juhatuse liige, Juhtivinsener/, telefon 5662 1730, e-post: toomas.sein@telora.ee
7.	Lepingu lisad
Töövõtulepingu lisad on: 
Lisa 1 	Tellija Ostumenetluse kirjalik kutse;
Lisa 2 	Töövõtja Pakkumus ja maksumuse esildis.

8.	Poolte allkirjad

/allkirjastatud digitaalselt/	/allkirjastatud digitaalselt/
Kaarel Rundu                                                    Toomas Sein
Tellija	Töövõtja